MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Somaalid on Aafrika Sarves elav rahvas,
keda on peaaegu 30 miljonit.
Suurem osa neist on moslemid
ja evangeelseid kristlasi on seal alla 1%.
Somaalid on üks neid rahvaid, keda on vähe evangeliseeritud
ja seda peetakse vägagi suureks väljakutseks.
Kõik somaalid, kes on saanud kristlaseks,
langevad eranditult kõik tagakiusu ohvriks
ja ka nende ühinemine kogudusega ei käi valutult.
Märtrite Hääle tegevjuht Hannu Lahtinen
külastas kevadel Ida-Aafrikat
ja nii kuulemegi värskeid uudiseid somaalide seast tehtavast tööst.
Mina olen Sari Palomäki.
Tere tulemast vaatama saadet "Märtrite hääl"!
Ja tere tulemast ka MH tegevjuht Hannu Lahtinen!
Tänan!
Oled just äsja naasenud Ida-Aafrikast,
kus jälgisid seal Märtrite Hääle tööd ja tegemisi.
Nii tahakski teada,
milliseid tervitusi tood Märtrite Hääle töö toetajatele
ja kas oli midagi sellist, mis sind eriliselt puudutas?
Olen tänulik, et sain selle reisi ette võtta
ja tuua teile ka tervitusi,
sest see kõik avardab oluliselt arusaamist,
millist tööd saame seal tegelikult teha,
aidates neid,
kes kogevad Jeesuse nime pärast kõige enam tagakiusu.
Rääkides Somaalia rahvast,
siis nad on tõesti kuulnud kõige vähem evangeeliumit.
Ja kui keegi neist saabki usklikuks, kogevad nad tõsist tagakiusu.
Kohtusin oma reisi viimasel päeval 19-aastase somaalist noormehega,
kes on sama vana, kui mu noorem poeg
ja nii oskan kuidagi samastuda sellise vanuserühmaga.
Kuulasin tema lugu ja tegin sellest ka saate.
See kõik on keerelnud mu sees need viimased päevad
ja ma pole kuidagi saanud oma mõtteid ära selle poisi juurest,
keda nimetame Abdi Rahmaniks.
See pole muidugi ta päris nimi,
aga kui temaga vestlesin, siis ta palgeilt oli näha,
et ta on kogenud elus ikka väga tõsiseid ja valusaid asju.
Ta on veetnud Somaalias oma senise noore elu,
elades väga ranges moslemi kogukonnas.
Küsisin ta käest, kuidas ta siis jõudis ristiusuni
ja kuulis Jeesusest Kristusest?
Ta ütles, et ta onu oli saanud kristlaseks.
Ma küll ei tea, kuidas see juhtus,
aga küsisin, kuidas see sai sealses kogukonnas võimalik olla?
Tuli välja, et mis iganes põhjustel
oli selle kogukonna juht kaitsnud tema onu.
Nii hiiliski Abdi salaja onu juurde, kuuldes ta käest, kes Jeesus on.
See tegi midagi ta südames, kus tärkaski usk Jeesusesse.
Ühtlasi hakkas ta sellest teistele lastele rääkima,
mis tekitas muidugi probleeme.
Probleeme hiljem ka ta onule,
sest kui nende kogukonna juht suri, kadus ka ta kaitse
ja ta pidi põgenema ühele teisele maale.
Kogukond aga pidas ka seda noort Abdit väga ohtlikuks,
sest ta juhtis lapsi eemale islamist.
Nii heideti ta vangi
ja teda ootas ees pea maha raiumine.
Ta oli vangis 1,5 aastat
ja jagas minuga oma sealsetest kogemustest.
Ta tegi särgi eest lahti ja näitas mulle oma piinamise jälgi.
Ta puhkes keset saadet nutma, kui oma läbielamistest rääkis.
Ta kuulis, kuidas öeldi,
et järgmine päev võetakse tal pea maha.
Tal õnnestus kuidagi üle müüri põgeneda,
aga seda märgati ja ta pihta avati tuli.
Üks teine noormees, kelle Abdi oli ka Jeesuse juurde juhtinud,
põgenes koos temaga.
Kuulid tabasid just seda noormeest ja Abdi pääses põgenema.
Abdi on alles noor kristlane, olles olnud vähem kui aasta usklik.
Küsisin, kus ta vanemad on?
Ta isa on hästi radikaalne moslem
ja ema oli hukkunud plahvatuses,
mille korraldas sealne kuulus sõjaline rühmitus Ash-Shabāb.
Ta igatses väga oma ema järele.
Mõeldes ta loole, andsin talle ühe kaardi,
mida tavaliselt jagame küll naistele ja mis on kirjutatud Soomes.
Kuid andsin talle ühe sellise kaardi, kus oli palju ilusaid pilte peal.
Ütlesin Abdile, et ta ei ole üksi ja kuulub nüüd ühte teise perre.
Jah, siin maa peal on valu ja vaeva,
aga me oleme üheskoos teel taevakoju.
Ütlesin talle, et ta eest palvetatakse ja tere tulemast Jumala perekonda.
Nüüd peamegi paluma, kuidas teda edasi aidata.
Peame aitama tal käivitada mingi ettevõtmise,
et tal oleks tööd ja ta saaks end ära elatada
paigas, kuhu ta on hetkel põgenenud.
Samas oli mul ka üks rõõmus kohtumine
peale pikki aastaid.
Kohtusin pastor Abasiga.
Olles ise töötanud 20 aastat moslemite seas,
enne, kui Mätrite Häälde tulin,
siis tunnen teda hästi juba sellest ajast.
Mäletan, kuidas see radikaalne moslem,
kes omal ajal oli imaam,
pöördus Jeesuse juurde.
Temas on algusest peale olnud selline maid vallutav vaimsus
ehk see, et kõik inimesed tuleb võita Jeesusele.
Nii oli tore kohtuda taas üle aastate nii tema kui ta naisega
ja meenutada neid algusaegu, kuidas nad leidsid Jeesuse.
Abas oli tõeline fanaatik,
kes pööras oma piirkonnas nö nimekristlasi moslemiteks.
Moslemid on üliosavad oma takitkaid kristlaste peal kasutama
kui ei ole valvel.
Kuid siis juhtus nii, et Abas kuulis selget häält ütlemas:
"Mina olen tee, tõde ja elu."
Ta viis selle kiiresti kokku kristlaste Jumalaga - Jeesusega.
Nii ta siis pöörduski Jeesuse poole, mispeale ta naine sai väga pahaseks.
Naised ei mõista igakord, mida ja miks mehed teevad.
Ta naine pani lausa voodisse puidust vaheplaadi,
et vältida kokkupuudet oma mehega.
Nad plaanisid juba lahutustki,
sest naine ei tahtnud selle räpase kristlasega
mingit pistmist teha.
Samas oli naine samal ajal rase, kui Abas Jeesuse poole pöördus.
Islamisse uskujail on erinevad uskumused selle kohta,
kuidas beebi seal ema üsas on
ja kas tegu on siis poisi või tüdrukuga.
Nii ütles ka Abdi naine selle uskumuse põhjal,
et nad saavad omale tütre.
Et märgid näitavad seda kohe hästi selgelt.
Abas aga ütles, et Jumal on ilmutanud talle,
et sündiv laps on hoopis poiss.
Naine vastanud selle peale:
"Kui nii tõesti sünnib, on su Jumal päris Jumal."
Ja poiss sealt tuligi
ning naine ütles: "Sinu Jumal on nüüd ka minu Jumal."
Nii on inimeline näha,
kui innukas see naine on teenima Jeesust.
Veetsin terve laupäeva Abasi töötegijatega -
nii meestest kui naistest pastorite- ja töötegijatega,
keda terve kirikusaal oli täis.
Ta on nende aastate jooksul rajanud 28 kogudust,
mis kõik on rajatud moslemite sekka.
Suurem osa ta koguduse rahvast on erineva moslemi taustaga
ja töö läheb täiel rinnal edasi.
Nii et see oli väga liigutav.
Niipea, kui reisilt tagasi jõudsin, sain sõnumi:
"Hannu, oleme taas võitnud mõned moslemid Jeesusele."
Jah, nad kogevad ka seda,
kuidas pered nad hülgavad ning nad kogevad tagakiusu ja raskusi
See on see reaalsus, mida nad kogevad.
Kuid üks asi, mis mind veel Abasi pere juures puudutas,
oli see, et nad kannavad väga lapsi oma südames.
Seal on palju kannatavaid lapsi. - Ja orbusid kindlasti.
Jaa. On orbusid ja väga vaestest peredest lapsi.
Osad on päästetud islamist.
Palju erinevaid taustu.
Abasil on mingil määral põllumaad, mida nad harivad,
et saada laste jaoks toitu.
Ta ütles, et on valmis kasvõi oma riietest loobuma,
peaasi, et lapsed saaks hoolitsetud.
Nii et neist lausa kiirgab see armastus välja.
Kuid me otsustasime ka Märtrite Häälega,
et kui mõnel lapsel on hästi räbaldunud riided või jalatsid,
siis me ostame neile uued, lisades juurde ka mänguasju.
Sest iga laps on väärt lapsele väärilist elu.
Ostsime neile ka õmblusmasina,
nii et Abasi naine õpetab tüdrukuid õmblema,
et nad suudaks endale veidigi elatist teenida.
Just.
Ehk siis, said teha palju põnevaid intervjuusid,
mida kuuleme me raadiosaadete kaudu
ja mis kajastuvad kindlasti ka Märtrite Hääle ajakirjas.
Kuid räägime ka turvakodust,
mida Märtrite Hääl on aastaid toetanud.
Tegu on turvakoduga, mis on mõeldud kristlaseks saanud somaali naistele,
mille järele teatud hetkedel oli kohe eriti suur vajadus,
kuid mis tänagi veel on vägagi oluline.
Selle turvakodu juht külastas ka mõni aasta tagasi Soomet
ja me tegime temaga oma saates ka intervjuu.
See saade on leitav TV7 arhiivist saate "Märtrite hääl" alt
ja selle saateosa number on 185
ja pealkiri "Islamist kristusesse Aafrikas".
Tegu oli tõeliselt huvitava intervjuuga.
Kuid sa, Hannu, külastasid seda turvakodu
ja intervjueerisid ka sealseid noori naisi.
Milline on selle turvakodu hetkeolukord?
Me Märtrite Häälena ei püüa leiutada abistamisvõimalusi,
vaid me püüame täita juba olemasolevaid vajadusi,
mis tagakiusatud kristlastel on.
Nii on selline turvakodu ülimalt oluline.
Me poleks tasemel, kui me neid ei aitaks.
Jeesus ütles, et kui meid kiusatakse taga ühes linnas,
tuleb põgeneda teise.
Vanas Testamendis olid teatud nö turvalinnad
ja meil on siis turvakodud, kuhu inimesed saavad põgeneda.
See turvakordu asub keset nö normaalset elukeskkonda,
kus ikka juhtub midagi.
Nüüd, kui seal käisin,
olid just leidnud aset rõõmsad sündmused.
Naised olid maalinud oma kätele mingid värvilised kujundid,
sest seal olid kahed pulmad.
Võis ehk tegu olla henna tätoveeringutega?
- Jaa, võimalik, kuid ma ei mäleta selliseid asju.
Need nägid igal juhul ilusad välja.
Nad olid just tähistanud seal,
sest kaks turvakodu tüdrukut läksid mehele.
Seegi on muide tänupõhjus,
sest meheleminek sellisest taustast tulnuna
on vägagi raske.
Vägagi raske.
Kuid mõlemal neil naisel on sellised mehed,
kes on isegi kogenud tõsist tagakiusu
ja ühega neist tegin ma ka pika intervjuu.
Tegu on suure moslemist juhi pojaga,
kes pidi elu eest põgenema teise riiki.
Kõrgklassist pärit, nii et täiega enneolematu lugu.
Otsekui Apostlite tegude raamatust.
Kuid me oleme palunud,
et Jumal kingiks neile naistele head abikaasad
ja nüüd tundubki, et on põhjust tänada.
Kohtasin seal ka üht täiesti uut noort naist,
kes tuli Somaaliast ja on seal alles lühikest aega olnud.
Küsisin, kuidas Ta siis Jeesuse leidis
ja ta vastas, et Chipodis.
Ta ütles, et naisena teda koguaeg peksti ja kuritarvitati,
sundides teda islamiusku, mida ta juba nagunii uskus.
Kuid see oli selline sunniviisiline asi.
Kuid siis, käies Chipodis, nägi ta seal suurt kirikut
ja läks sisse vaatama.
Ta oli hämmingus, nähes seal inimesi laulmas ja ülistamas Jumalat
ja seda täiesti vabatahtlikult.
See pani teda mõtlema, mis selle taga küll on?
Hiljem ta leidis ka Jeesuse,
mis tõi muidugi kaasa tohutu tagakiusu
ja ta pidi põgenema oma elu eest.
Ma ei tea, mis haigus sel tüdrukul oli -
arstid just parasjagu uurisid seda,
kuid ta pea nägi kohutav välja ja tal polnud üldse juukseid.
Amina, kes on selle turvakodu emaks, juhiks ja aitajaks...
Aidates naisi kõikvõimalikel viisidel. - Just.
Aminal kulus palju aega,
sõidutades seda naist haiglasse uuringutele.
Ka selle naise hääl oli peaaegu ära, nii et palvetasime ta eest.
Nii et sellised lood.
Kuid Amina sõnul pole need paigad vaid turvakodud, aga ka kui majakad.
Mitte vaid turvakodud,
aga ka kui majakad, mis näitavad pimeduses tuld.
Nad loevad seal igapäevaselt Piiblit.
Seal õpetatakse Jumala Sõna ja palvetatakse üheskoos,
valmistades naisi ette järgmisteks sammudeks.
Nende eesmärk on, et igast naisest saaks jünger,
kes räägiks teistelegi Jumala leidmisest
ja seda nad ka teevad.
Nad teevad seda isiklike kontaktide- ja sotsiaalmeedia kaudu.
See on tänapäeval suur platvorm, mille kaudu võita inimesi Jumalale.
Paljud neist naistest pole üldse veel kaua usklikudki olnud,
kui nad sinna turvakodusse tulevad.
Kuid nad hakkavad kasvama oma usus,
lugedes Piiblit ja omades kristlaste osadust.
Nii et see turvakodu on ülimalt oluline kasvupaik samuti.
Kuid seal olid ka mõned väikesed tüdrukud,
kellega kohtusid.
Mis lugu nendega oli?
Jaa, seal oli kaks väikest tüdrukut ja üks 19-aastane neiu.
Selle neiu nimi on Aizak ja temaga tegin samuti raadiosaate.
Oleme Märtrite Häälega hakanud lausa toetama teda
tema järgmistes sammudes.
Just sel samal päeval, mil seal käisin,
pidi see neiu põgenema ülikiiresti sealt piirkonnast, kus ta elas.
Ema ütles talle, et ta peab koheselt lahkuma,
nii et ta ei jõudnud isegi kohvrit pakkida.
Oht tema röövimiseks oli nii suur,
mispeale ta oleks viidud Somaaliasse ja sunnitud abielluma moslemiga.
Milline on selle neiu lugu?
Ta ema sai juba varem usklikuks, olles väga tegev
ja juhtides salajast põrandaalust kogudust.
Ta mees lahutas temast selle tõttu, aga tütar läks tema jälgedes.
Kohtudes selle naisega aasta tagasi,
istus tüdruk kenasti oma ema kõrval ja ma palusin tal ka midagi öelda.
Meil kõigil jäi suu ammuli, kui ta suu lahti tegi,
sest ta oli erakordne väike evangelist,
kelle üle oli erakordne Jumala kutsumine.
Ta palvetas ja tegi palju muudki,
olles juhtinud paljusid Somaalia noori Jeesuse juurde.
Nii tahamegi toetada teda.
Ta on siis hetkel seal turvakodus ja otsib endale kooli,
nii et püüame teda selles osas aidata, et ta saaks kooli lõpuni käia
ja leida seejärel ka sobiva piiblikooli,
et valmistada teda ette evangeelseks tööks.
Selles neius on tõeline potentsiaal
võita somaallaste noort põlvkonda Jeesusele.
Nii et peame seda neidu oma palvetes meeles.
Aga seal oli ka kaks tõeliselt armast tüdrukut.
Mäletad, saatsin sullegi neist pildi? - Jaa.
- Mida sa selle peale ütlesid? - On alles armsad tüdrukukesed.
Olid armsad tõesti, võites kõigi südamed.
Kuid nende taustalugu on väga kurb.
Tunnen nende ema, kes on olnud seal turvakodus
ja kes on olnud tõeline evangelist.
Ta on turvakodu naistest
võitnud kõige enam somaale Jeesusele.
Oleme saanud toimetada ta teise riiki, kus on turvaline,
kuid ta tütreid pole veel õnnestunud talle järgi saata.
Samas pole see turvakodu just kõige õigem koht
sellistele väikestele lastele.
Nii on suur oht, et neid võidakse viia sealt, kus nad on, Somaaliasse,
lõigata nad seal ümber, mis on muidugi seadusevastane
ja saata siis islamikooli,
mille kaudu nad jõuaks täis pimedusse.
Ma hetkel tõesti ei tea, kuidas saaksime neid aidata.
See on see koht, kus Jumal peab tegema imet.
Seetõttu palun, et me vaatajadki
seaks käed palvesse ja hüüaks Jumalat appi,
et Jumal avaks ukse ja nad võiks jõuda oma ema juurde.
Kuulsin üht salvestist,
kus see väike tüdruk saatis emale sõnumi,
öeldes: "Emme, tahan sinu juurde."
Ehk siis oluline asi, mille pärast palvetada.
Seal on kindlasti rohkemgi selliseid inimesi ja olukordi,
aga me vastutame siis nende eest, kelle Jumal on me teele saatnud.
Kuid räägime veel ka meeste töösse kaasamise projektist.
Ehk siis, me oleme aidanud kristlaseks saanud somaali mehi
ühe väikese ettevõtlusprojekti kaudu.
Räägi sellest ka veidi.
Jaa, suhtlesin nende meestega ka aasta tagasi.
Märtrite Hääl toetab neid üüriraha tasumisega,
kuna paljud neist elavad slummides.
Samas on mitmedki neist ka väga haritud taustaga.
Kuid nad kõik on kogenud enneolematut tagakiusu
ja me oleme rääkinud sellest ka oma saadetes.
Kuulates nende lugusid, siis kõigi nende suust kõlas:
"Me ei taha olla lihtsalt niisama,
vaid me tahaks teha midagi oma eluga."
See on hea märk, kui inimesed tahavad teha tööd,
sest selleks on ka Jumal meid loonud.
Tegevusetus tapab ja nüristab, keda iganes.
Nii et, see on eluterve lähenemine ja selle poole me ka püüdleme,
kuigi ettevõtluse arendamine seal moel või teisel pole lihtne.
Samas on see eluterve nähtus, kui keegi kannab iseenda eest hoolt,
mitte ei ela vaid toetustest.
Nii et sellist abi oleme samuti eripaigus üle maailma osutanud.
Kuid vesteldes siis nendega seekord sellest, kuidas neil on läinud,
siis palju head on juhtunud.
Ühel vennal on riidepood, kust ostsin oma pojalegi kena särgi.
Siis on neid,
kes osutavad mootorratastega nö taksoteenust,
sõidutades inimesi ühest kohast teise.
Ühel vennal on lihapood ja teine müüb köögivilju.
Nii et nad teevad erinevaid asju.
Kuid nii nagu koroona puudutas meilgi toitlustusvaldkonda ja muid,
nõnda oli see sealgi.
Kuid nad püüavad need asjad uuesti käima saada
ja usun, et tahame ka aidata ja toetada neid selles.
Sellised asjad on kõik võimalikud, kuna neid noori mehi jagub.
Nii et me aitame neid siis edasi.
Ehk see projekt jätkub siis tulevikuski? - Kohe kindlasti.
Võtsid osa ka ühest päevast,
kus oli suur hulk pastoreid ja piiskoppe koos
ja tehti ka ülistust.
Tõenäoliselt said seal kõneledagi.
Räägi veidi sellestki loost.
Jaa, see kõik on seotud sellega,
et kui mõelda somaalide peale ja suhtumisse neisse,
siis Ida-Aafrikas vihatakse ja kardetakse neid täiega.
Seda seetõttu,
et nad on kogenud väga palju Ash-Shabābi rünnakuid.
Näiteks Keenias ja mujalgi.
Ostukeskusi on õhku lastud, kristlasi tapetud.
Väga palju on juhtunud,
mistõttu somaallastest hoitakse eemale.
Paljud isegi ei usu,
et somaallased võiks saada kristlaseks.
Islami ja ristiusu vahel on 1400 aastat olnud
väga halvad suhted.
Kuid too päev oli eriline ja lootustandev.
120 pastorit ja piiskoppi tuli kokku, öeldes: "Täna räägime somaalidest."
Sest seal on ka somaallastest kristlasi.
Nii ehitati üht silda.
Jumala Vaimu eriline ligiolu oli seal kohe päeva algusest peale
ja nii somaalid kui kristlased said kordamööda rääkida,
mispeale midagi hakkas kui sulama.
Somaalid kutsuti ette ja neid kallistati ja nende eest paluti,
öeldes: "Me oleme koos teiega ja teeme koostööd.
Tere tulemast Jeesuse kogudusse!"
See oli suur asi.
Üks somaali mees rääkis,
kuidas ta läks kogudusse ja talle kutsuti politsei,
mispeale ta pandi kinni.
Kuid nüüd hakkab see sügav lõhe kinni kasvama.
Aamen.
Imeline töö, mida seal tehakse, misttõttu palume jätkuvalt selle eest.
Tahan lõpetuseks veel reklaamida üht raamatut.
See ilmus juba aastaid tagasi ja müüdi ammu läbi,
aga nüüd on tulnud välja selle kordustrükk.
Raamat räägib kristlaste tagakiusust
ja selle autor on tuntud
saate "Piibel kaanest kaaneni" autorina.
Ühtlasi annab ta suure panuse raadiotöösse ja kirjastamisse.
Raamat maksab 20 eur ja on tellitav: www.marttyyrienaani.fi/kauppa/
Ja kui teil ei käi veel Märtrite Hääle ajakirja,
siis sealt saab ka seda tellida.
Ajakiri ilmub 6 korda aastas ja selle vahepeal ilmub uudiskiri.
Põhjalik info kristlaste tagakiusust ja sellest, kuidas nende eest paluda.
Südamest suur tänu Hannu selle saate eest
ja kõige selle olulise info eest, mida Ida-Aafrika kohta jagasid.
Tänan!
Tõlge: Anne-Ly Raukas